26/01/2022 | Administración LocalMunicipal
Ames
Aprobación definitiva do Regulamento do Consello Sectorial de Educación do Concello de Ames

En sesión plenaria do 25 de novembro de 2021, préstase a aprobación inicial ao Regulamento do Consello Sectorial de Educación do Concello de Ames. Durante o prazo de exposición pública de trinta días hábiles (Boletín Oficial da Provincia da Coruña núm.230 do xoves 2 de decembro de 2021 ) non se presentou ningunha reclamación, polo que o acordo de aprobación inicial do Regulamento do Consello Sectorial de Educación do Concello de Ames quedou elevado a definitivo de forma automática. En cumprimento do previsto no artigo 70.2 da LRBRL faise público o texto definitivamente aprobado ós efectos da súa entrada en vigor que terá lugar unha vez publicado o texto definitivamente modificado e transcorra o prazo previsto no artigo 65.2 LRBRL. Contra o presente acordo interporase recurso contencioso-administrativo, ante a Sala do Contencioso-Administrativo do Tribunal Superior de Xustiza de Galicia no prazo de dous meses a contar desde o día seguinte á publicación do presente anuncio, de conformidade co artigo 46 da Lei 29/1998, de 13 de xullo, da Xurisdición Contencioso-Administrativa. O texto integro do regulamento aprobado definitivamente é o seguinte: O consello Sectorial de Educación é o órgano de participación veciñal do sector, de acordo co establecido no Regulamento Orgánico de Participación Cidadá do Concello de Ames. Tal e como establece o devandito Regulamento orgánico, as súas funcións son de carácter informativo, consultivo e de formulación de propostas en materia educativa e de conciliación da vida laboral e familiar no ámbito municipal. Estará adscrito á área de Educación, que facilitará os medios necesarios para o seu correcto funcionamento · Fomentar a protección e a promoción da calidade de vida e o mellor funcionamento dos servizos educativos e dos que estean adscritos a esa área municipal. · Fomentar a participación directa das persoas, entidades e sectores afectados ou interesados. · Informar ao Concello dos problemas específicos do sector. · Propoñer solucións alternativas aos problemas do sector, coa obriga, por parte do Concello, de estudalas e, se é o caso, consideralas. · Seguimento dos acordos adoptados por parte do Concello sobre as propostas do consello sectorial. Darase traslado dos acordos adoptados e dos informes que os avalen. · Consulta previa polo Concello de todos os asuntos de transcendencia que afecten ao sector. De acordo co establecido no artigo 26 do Regulamento Orgánico de Participación Cidadá, tras a modificación aprobada o 30 de xaneiro de 2020, e no acordo plenario do Concello de Ames do 25 de febreiro de 2021, establécese a composición do Consello Sectorial de Educación que será a seguinte: Presidente -a: alcalde/alcaldesa ou concelleiro/a no/a que delegue. Secretario/-a: persoal técnico municipal da área de educación, que actuará con voz pero sen voto.1. Un representante de cada unha das Asociacións do sector no Concello de Ames.2. Un/ unha representante elixido por cada grupo municipal ou concelleiro/a non adscrito que compoñan a Corporación Municipal. No caso do grupo mixto poderán asistir os membros non titulares, con voz pero sen voto. Todos os nomeamentos de representantes deberán incluír a designación dun/dunha ou máis representante(s) substituto/a(s) que suplirán ao/á titular nos casos en que este/a non poida asistir. Poderán asistir ás sesións persoas técnicas ou expertas, así como profesionais independentes, colectivos e personalidades relevantes no ámbito educativo e representantes de entidades privadas relacionados co sector, que poidan asesorar ou que se considere que a súa presenza sexa de interese en determinados temas que se vaian tratar. Esas persoas serán designadas pola presidencia do Consello a proposta de calquera das persoas integrantes do consello e actuarán nas sesións con voz pero sen voto. Tamén participarán con voz pero sen voto aqueles membros do Grupo Mixto Municipal, caso de existir, que non ostenten a representación do grupo. As persoas que forman parte deste consello, e as persoas que poidan participar, non percibirán remuneración algunha polo exercicio das súas funcións, excepto nos casos das persoas expertas que poderán percibir as dietas pola asistencia as reunións. Son competencias da presidencia: 1. Presidir as reunións do Consello 2. Dirixir e coordinar a súa actividade, e as relacións externas.3. Acordar a convocatoria das sesións e fixar a orde do día, así como presidilas e moderalas.4. Velar polo cumprimento dos fins do Consello e pola execución dos acordos, de acordo coa normativa vixente.5. Manter informada a corporación local dos acordos adoptados no Consello.6. Xestionar a asistencia ao Consello Sectorial de Educación con voz pero sen voto, daquelas persoas que pola súa competencia técnica poidan presentar informes necesarios para un mellor desenvolvemento das tarefas deste.7. Calquera outra que se corresponda coas súas funcións Son competencias da secretaría: 1. Asistir ás sesións con voz pero sen voto.2. Prestar apoio técnico aos membros do Consello.3. Remitir as convocatorias e as correspondentes ordes do día das sesións por orde da Presidencia.4. Levantar acta das sesións e custodiar a documentación do Consello.5. Levar a cabo os actos de comunicación necesarios.6. Certificar coa súa sinatura os acordos do Consello, co visto e prace da Presidencia.7. Calquera outra relativa as funcións da Secretaría que lle encomende o Consello Sectorial de Educación. O Consello Sectorial de Educación, renovarase cada catro anos A renovación dos cargos correspondentes á presidencia e aos representantes de cada grupo que compoñan a Corporación Municipal, realizarase de forma automática cos cambios de Corporación tras as eleccións municipais. O resto dos membros serán elixidos polo Consello Sectorial nos tres meses seguintes á toma de posesión da nova Corporación. Os membros que o sexan en virtude da representación que ostentan, perderán a condición de membro no momento de cesar como representante da súa asociación ou colectivo. No caso de producirse algunha vacante, esta deberá ser cuberta no prazo dun mes, e o novo membro serao polo tempo que resta para cumprir o mandato dos catro anos.1. Debater as liñas xerais de actuación do Consello Sectorial de Educación. Así mesmo aprobar o Plan de traballo e a memoria anual.2. Nomear, á proposta das asociacións, os/as vogais que formarán parte do Consello cando se produza algunha baixa ou modificación no rexistro de asociacións durante o mandato de catro anos.3. Propoñer e aprobar a creación dos grupos de traballo que considere necesarios.4. Recoller as propostas, ideas e suxestións da cidadanía en materia de educación para o seu estudo e sometemento ao Consello.5. Debater e adoptar todas as propostas que eleven os grupos de traballo, e solicitarlle informes ou propostas acerca de cuestións concretas.6. Propoñer a realización de estudos sobre obxectivos e políticas municipais no ámbito educativo, coñecemento de necesidades, satisfacción da cidadanía, seguimento e avaliación de boas prácticas, programas de mediación, indicadores educativos, así como os programas de conciliación da vida laboral e familiar.7. Relacionarse con outros Consellos de Educación.8. Asumir as competencias non atribuídas expresamente a outro órgano do Consello.9. Elixir de entre os representantes das asociacións integrantes no Consello, o representante e suplente na Asemblea de Participación Cidadá ou da Veciñanza.1. As sesións do Consello poderán ser ordinarias e extraordinarias, estas faranse públicas a través dos mecanismos recollidos na lei 19/2013, de 9 de decembro, de Transparencia, Acceso á Información Pública e Bo Goberno.2. O Consello xuntarase, como mínimo, en sesión ordinaria, dúas veces ao ano e, en sesión extraordinaria, cando a importancia ou urxencia dos asuntos o requira, ben por iniciativa do/a presidente/a ou ben cando sexa solicitado pola terceira parte dos seus membros.3. As sesións convocaranse a través de medios electrónicos, cunha antelación mínima de 7 días naturais, agás cando se dean circunstancias de urxencia que deberán ser ratificadas pola propio Consello, acompañada da orde do día e toda a documentación necesaria para a súa deliberación. Non poderá ser obxecto de deliberación ou acordo ningún asunto que non figure incluído na orde do día, salvo que sexa declarado de urxencia o asunto, polo voto favorable da maioría dos asistentes. En todo caso, incluiranse na orde do día, ademais de aqueles asuntos que figuren na convocatoria, os que fosen propostos previamente á convocatoria co aval do 50% dos membros que o sexan en representación das asociacións veciñais.4. As sesións do Consello terán lugar en primeira convocatoria sempre que concorra a maioría absoluta dos seus membros. Para a válida constitución do órgano, a efecto de celebración de sesións, deliberacións e toma de acordos requirirase a asistencia, presencial ou a distancia, do presidente e secretario ou no seu caso, de quen os suplan, e da metade, ao menos, dos seus membros e, en segunda convocatoria, media hora despois, sempre que asista o/a presidente/a, o/a secretario/a e un terzo dos vogais 5. Os acordos serán adoptados por maioría simple.1. Para tratar materias específicas e temas concretos, O Consello poderá crear grupos de traballo de carácter temporal, que poden requirir a participación de persoal técnico municipal doutras áreas ou de asesoramento externo. No acordo de creación especificaranse as súas funcións, composición e duración previsible.2. Os grupos de traballo reuniranse sen periodicidade fixa. Cada grupo elixirá un portavoz, e unha vez finalizada a actuación darán conta ao Consello para que adopte os acordos que procedan.3. As tarefas de moderación e a secretaría dos grupos de traballo serán exercidas pola Presidencia e Secretaría do Consello, respectivamente. Disposición final Primeira.- O presente Regulamento entrará en vigor tras a súa completa publicación no Boletín Oficial da Provincia da Coruña e unha vez transcorrido o prazo ao que se refire o artigo 70.2 en relación co artigo 65.2 da Lei 7/1985, de 2 de abril, reguladora das bases de réxime local. Ames, 20 xaneiro 2022 O alcalde J. Blas García Piñeiro